Πρόταση ΚΑΝΟΝΙΣΜΟΣ (ΕΚ) αριθ. . . . ΤΟΥ ΣΥΜΒΟΥΛΙΟΥ της . . .

για την τροποποίηση του κανονισμού (ΕΟΚ) αριθ. 805/68 περί κοινής οργανώσεως αγοράς στον τομέα του βοείου κρέατος (98/C 87/16)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι, εκδίδοντας τον κανονισμό (ΕΚ) αριθ. 2222/96 (1), το Συμβούλιο προσάρμοσε προσωρινά τα περιφερειακά ανώτατα όρια που καθορίζονται στο άρθρο 4β παράγραφος 3 του κανονισμού (ΕΟΚ) αριθ. 805/68 του Συμβουλίου (2), όπως τροποποιήθηκε τελευταία με τον κανονισμό (ΕΚ) αριθ. 2634/97 (3), σχετικά με τον αριθμό αρσενικών βοοειδών που δύνανται να τύχουν της ειδικής πριμοδότησης για τα έτη 1997 και 1998 7 ότι, επί του παρόντος, σχεδιάζονται μακροπρόθεσμα μέτρα 7 ότι, κατά συνέπεια, θα πρέπει να διατηρηθούν τα περιφερειακά ανώτατα όρια προσαρμοσμένα επί ένα επιπλέον έτος.

ότι με τον κανονισμό (ΕΚ) αριθ. 2222/96 επετράπη στην Επιτροπή να λάβει τα απαραίτητα μέτρα όσον αφορά τα δικαιώματα της πριμοδότησης για τις θηλάζουσες αγελάδες, τα οποία δεν χρησιμοποιήθηκαν κατά το 1997 και το 1998 από τους παραγωγούς και επεστράφησαν στο εθνικό αποθεματικό 7 ότι, για τους ίδιους λόγους με τους προαναφερθέντες, θα πρέπει να παραταθεί η ισχύς της εν λόγω έγκρισης επί ένα έτος 7

ότι από την εξέταση, ανά κράτος μέλος, του αριθμού των αιτήσεων για τη χορήγηση ειδικής πριμοδότησης, του περιφερειακού ανώτατου επιπέδου καθώς και του αριθμού των ζώων που εσφάγησαν, προέκυψε ότι ο αριθμός των αιτήσεων για τη χορήγηση πριμοδότησης στην Ισπανια και την Πορτογαλία είναι αισθητά μεγαλύτερος από τα περιφερειακά ανώτατα επίπεδα στις εν λόγω χώρες και ότι από τη σχέση μεταξύ του περιφερειακού ανώτατου επιπέδου και του αριθμού των ζώων που εσφάγησαν, προκύπτει ένα μέγεθος που είναι μικρότερο από το μέσο όρο της Κοινότητας 7 ότι, εξάλλου, η επιλογή του έτους αναφοράς για τον καθορισμό του περιφερειακού ανωτάτου ορίου στην Πορτογαλία, περιορίστηκε λόγω της καθυστερημένης εφαρμογής του εν λόγω καθεστώτος πριμοδοτήσεων 7 ότι, για να μειωθούν οι διαφορές μεταξύ των περιφερειακών ανώτατων ορίων και του πραγματικού επιπέδου της παραγωγής, είναι αιτιολογημένο να αυξηθούν τα περιφερειακά ανώτατα όρια για το εν λόγω δύο κράτη μέλη, από την 1η Ιανουαρίου 1997, έτσι ώστε να αντιμετωπιστεί η εν λόγω κατάσταση,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 805/68 τροποποιείται ως ακολούθως:

1. Στο άρθρο 4β παράγραφος 3 γράμμα β):

α) οι όροι «για τα έτη 1997 και 1998» αντικαθίστανται από τους όρους «για τα έτη 1997, 1998 και 1999» 7

β) οι αριθμοί «603 674» και «154 897» που αφορούν αντίστοιχα την Ισπανία και την Πορτογαλία, αντικαθίστανται από τους αριθμούς «649 896» και «166 483».

2. Στο άρθρο 4στ παράγραφος 4, η δεύτερη περίπτωση αντικαθίσταται από το ακόλουθο κείμενο:

«- τα μέτρα για τα ατομικά δικαιώματα που δεν χρησιμοποιούνται στα έτη 1997, 1998 και 1999 και επιστρέφονται στο εθνικό απόθεμα,».

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εντούτοις, το άρθρο 1 σημείο 1 γράμμα β) εφαρμόζεται από 1ης Ιανουαρίου 1997.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

. . .

Για το Συμβούλιο

. . .

(1) ΕΕ L 296 της 21.11.1996, σ. 50.

(2) ΕΕ L 148 της 28.6.1968, σ. 24.

(3) ΕΕ L 356 της 31.12.1997, σ. 13.